CELEX: 32014D0441
Language: hr
Date: 2014-07-07 00:00:00
Title: 2014/441/EU: Provedbena odluka Komisije оd 7. srpnja 2014. o izmjeni Odluke 2003/467/EZ u pogledu proglašavanja Estonije državom članicom službeno slobodnom od enzootske leukoze goveda (priopćeno pod brojem dokumenta C(2014) 4547)  Tekst značajan za EGP

9.7.2014   
            
            
               HR
            
            
               Službeni list Europske unije
            
            
               L 200/19
            
         PROVEDBENA ODLUKA KOMISIJE
   оd 7. srpnja 2014.
   o izmjeni Odluke 2003/467/EZ u pogledu proglašavanja Estonije državom članicom službeno slobodnom od enzootske leukoze goveda
   
      
         (priopćeno pod brojem dokumenta C(2014) 4547)
      
   
   (Tekst značajan za EGP)
   
      (2014/441/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno točku E u poglavlju I. njezina Priloga D,
   budući da:
   
               (1)
            
            
               Direktiva 64/432/EEZ primjenjuje se na trgovinu govedima i svinjama unutar Unije. Njome se određuju uvjeti uz koje je države članice ili njihove regije moguće proglasiti službeno slobodnima od enzootske leukoze goveda u pogledu stada goveda.
            
         
               (2)
            
            
               U Prilogu III. Odluci Komisije 2003/467/EZ (2) nalazi se popis država članica i njihovih regija koje su proglašene službeno slobodnima od enzootske leukoze goveda.
            
         
               (3)
            
            
               Estonija je Komisiji podnijela dokumentaciju kojom se dokazuje da njezino cijelo državno područje udovoljava uvjetima iz Direktive 64/432/EEZ za dobivanje statusa područja službeno slobodnog od enzootske leukoze goveda.
            
         
               (4)
            
            
               Na temelju ocjene dokumentacije koju je podnijela Estonija tu državu članicu treba proglasiti službeno slobodnom od enzootske leukoze goveda.
            
         
               (5)
            
            
               Prilog III. Odluci 2003/467/EZ treba stoga na odgovarajući način izmijeniti.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog III. Odluci 2003/467/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 7. srpnja 2014.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL 121, 29.7.1964., str. 1977/64.
   
   
      (2)  Odluka Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (SL L 156, 25.6.2003., str. 74.).
   
      PRILOG
      U Prilogu III. Odluci 2003/467/EZ poglavlje 1. zamjenjuje se sljedećim:
      
         „POGLAVLJE 1.
         
            Države članice službeno slobodne od enzootske leukoze goveda
         
         
                     ISO oznaka
                  
                  
                     Država članica
                  
               
                     BE
                  
                  
                     Belgija
                  
               
                     CZ
                  
                  
                     Češka
                  
               
                     DK
                  
                  
                     Danska
                  
               
                     DE
                  
                  
                     Njemačka
                  
               
                     EE
                  
                  
                     Estonija
                  
               
                     IE
                  
                  
                     Irska
                  
               
                     ES
                  
                  
                     Španjolska
                  
               
                     FR
                  
                  
                     Francuska
                  
               
                     CY
                  
                  
                     Cipar
                  
               
                     LV
                  
                  
                     Latvija
                  
               
                     LT
                  
                  
                     Litva
                  
               
                     LU
                  
                  
                     Luksemburg
                  
               
                     NL
                  
                  
                     Nizozemska
                  
               
                     AT
                  
                  
                     Austrija
                  
               
                     SI
                  
                  
                     Slovenija
                  
               
                     SK
                  
                  
                     Slovačka
                  
               
                     FI
                  
                  
                     Finska
                  
               
                     SE
                  
                  
                     Švedska
                  
               
                     UK
                  
                  
                     Ujedinjena Kraljevina”